**Adrenalín, súboje a štrk vo vzduchu: Majstri relykrosu prichádzajú na SLOVAKIA RING!**

**Orechová Potôň, 13. október 2025** – Záver motoristickej sezóny na SLOVAKIA RINGU prinesie poriadnu dávku adrenalínu! Od **17. do 19. októbra** sa na okruhu predstavia tí najlepší relykrosoví jazdci v rámci **OMV MaxxMotion FIA CEZ Rallycross 2025** – posledného veľkého medzinárodného podujatia roka.

**Relykros: kde sa okruhové preteky stretávajú s rely**

Stredoeurópska trofej FIA v relykrose je stálicou kalendára od roku 2015 a patrí k najatraktívnejším motoristickým disciplínam vôbec. Relykros spája to najlepšie z rely aj okruhových pretekov – jazdci tu nebojujú s časom, ale **tvárou v tvár súperom** na trati, kde rozhodujú sekundy aj odvaha.

Po štarte na cieľovej rovinke nasleduje prechod na šotolinový povrch, ktorý tvorí **35 % z 1 400-metrového okruhu**. Nechýba ani legendárne **„žolíkové“ kolo (Joker Lap)** – špeciálny úsek dlhší o 25 metrov, ktorý musí každý jazdec absolvovať aspoň raz. Správne načasovanie žolíka dokáže preteky úplne otočiť – víťaz sa môže stať porazeným a outsider šampiónom.

**Dráma v každom kole**

Víkendový program začne voľným tréningom, po ktorom prídu na rad rozjazdy (každá so štyrmi kolami). V nedeľu nás čaká semifinále a napínavé finále so šiestimi kolami. Na štarte sa zoradí **šesť áut v troch radoch** – a v každom kole sa bojuje o každý centimeter trate.

**Takmer 140 jazdcov z piatich krajín**

Na štarte sa predstavia pretekári zo **šiestich európskych krajín**, ktorí zabojujú nielen o body do zónovej trofeje FIA CEZ, ale aj v rámci **národných šampionátov Slovenska, Česka a Maďarska**, či v kategóriách **Česká trofej historických vozidiel (ČTHV)** a **Rallycross Cup**. Fanúšikovia sa môžu tešiť na pestrú paletu vozidiel – od surových **SuperCars** až po triedy **STC** rôznych objemových kategórií a rýchle **S1600**.

**Diváci v centre diania**

Diváci budú mať k dispozícii tribúny **A, B** aj **paddock**, kde môžu naživo sledovať pretekárov a ich tímy v akcii. **Vstupenky** sú dostupné **online** aj **na mieste** v hlavnej pokladni okruhu.

**Harmonogram podujatia**

**Piatok, 17. októbra – Rallycross Cup**
08:30 | Voľný tréning
09:30 | 1. rozjazdy
11:00 | 2. rozjazdy
12:30 | 3. rozjazdy
14:30 | Semifinálové a finálové jazdy

**Sobota, 18. októbra – FIA CEZ, SVK, HUN & CZE kategórie**
08:00 – 09:30 | Voľný tréning
11:00 – 17:30 | Rozjazdy

**Nedeľa, 19. októbra – Finálový deň**
08:00 – 11:00 | Rozjazdy
11:00 – 16:00 | Semifinálové a finálové jazdy
17:30 | Slávnostné odovzdávanie cien

*Časy sú orientačné a môžu sa počas dňa meniť.*

Aktuálne informácie a vstupenky nájdete na [www.slovakiaring.sk](https://www.slovakiaring.sk).

*\*\*\**

***Okruh SLOVAKIA RING / Areál SLOVAKIA RING***

*SLOVAKIA RING je profesionálny pretekársky okruh s licenciou FIA 2. stupňa, jediný svojho druhu na Slovensku. S celkovou dĺžkou 5922 m sa radí medzi najdlhšie v Európe. Kvalitatívnymi a bezpečnostnými parametrami vytvára okruh zázemie pre prestížne svetové šampionáty pod hlavičkami FIA a FIM. Od roku 2010 prináša podujatia pre profesionálnych jazdcov, amatérov, firmy a širokú verejnosť.*

*SLOVAKIA RING pri Orechovej Potôni predstavuje jedinečný areál. Ponúka možnosti jazdiť na profesionálnom automotodróme, zdokonaliť sa v škole bezpečnej jazdy, vyskúšať si terénnu jazdu vo vynovenom* ***off-road areáli*** *a užiť si relax v hoteli. Súčasťou širšieho areálu je aj* ***Malkia Park*** *-**útočisko pre exotické zvieratá. K novým atrakciám patrí tiež* ***Vojenské múzeum.*** *Pre všetkých, ktorí si chcú preveriť a zdokonaliť svoje jazdecké zručnosti - či už na aute alebo motocykle, je pripravené profesionálne* ***CENTRUM BEZPEČNEJ JAZDY*** *s najmodernejším tréningovým cvičiskom v strednej Európe. Po aktívnom výkone si môžete dopriať výdatný obed či večeru v reštaurácii Ring a* ***Hoteli Ring\*\*\*****, ktorý ponúka komfortné ubytovanie. Poslednou akvizíciou v areáli je špičkové* ***Slovenské motokárové centrum*** *a jeho vonkajšia dráha dlhá 1170m. To ponúka bezkonkurenčný priestor pre aktívne jazdy na motokárach pre deti, dospelých ale aj majiteľov vlastných motokár. Centrum a dráha je ako jediná na Slovensku homologizovaná licenciou CIK-FIA.*

**GENERÁLNYM REKLAMNÝM PARTNEROM OKRUHU JE OMV SLOVENSKO.**

**Kontakt pre médiá:**

|  |  |
| --- | --- |
| Ing. Peter PeczeMarketing Director, SLOVAKIA RINGmobil: +421 911 423 134e-mail: pecze@slovakiaring.sk |  |